Here is a page extracted from Wikipedia that may contain CSS, HTML, and a lot of unformatted text.

Title: Sarmagant
Content: Sarmagant ye a segunda ciudat d'Uzbekistán y capital d'a rechión de Sarmagant. En l'anyo 2008 a suya población yera de 596.300 habitants, a mayoría tachicos. Muitos tachicos la consideran a suya capital natural.

Fa parte d'a Organización d'as Ciudaz d'o Patrimonio d'a Humanidat.

Historia 
En l'antiguedat yera a capital de Sogdiana. A principios d'o sieglo VIII fue conquiesta por os arabes musulmans. Sieglos dimpués fue saqueyata por os mongols. En l'anyo 1370 Tamerlán la fizo capital d'o suyo territorio. Entre l'anyo 1409 y 1449 Ulug Bei, que yera nieto de Tamerlán, fació contruir una d'as dos madrazas que delimitan a "Plaza de l'Arena".

Perdió importancia debant Bukhara, pero cuan os rusos se l'anexioron en 1868 tornó a prener importancia y creixió seguindo un modelo de ciudat europea.

Toponimia 
O toponimo ye interpretato como asmara, en persa antigo "roca", "piedra" y o sogdián qand "fortaleza", "ciudat fortificata". Os griegos la denominaban Maracanda. En a Edat Meya amaneix como Sarmagant en muitos libros de diferents idiomas neolatinos occidentals, por eixemplo o "Libro d'as Marabillas d'o Mundo".

En a traducción aragonesa de "La Flor de las Ystorias d'Orient" sale como Samorgat:

Vinclos externos 

 Pachina web oficial municipal de Sarmagant.

Localidaz d'Uzbekistán